ddrg/super_eurlex huggingface dataset:
—

so zreteľom na politické vyhlásenie o HIV a AIDS: On the Fast Track to Accelerating the Fight against HIV and to Ending the AIDS Epidemic by 2030 (Úsilie o čo najväčšie urýchlenie boja proti HIV a čo najrýchlejšie ukončenie epidémie AIDS do roku 2030), ktoré prijalo Valné zhromaždenie OSN 8. júna 2016,
F.

keďže by sa mala uplatňovať zásada predbežnej opatrnosti a v nariadení (ES) č. 1107/2009 sa stanovuje, že látky by sa mali do prípravkov na ochranu rastlín pridávať iba vtedy, ak sa preukázalo, že prinášajú zjavný úžitok pre rastlinnú výrobu a že sa pri nich neočakávajú žiadne škodlivé účinky na zdravie ľudí alebo zvierat, ani žiadny neprijateľný účinok na životné prostredie;
c)

tým, že sa nebude zúčastňovať na žiadnom rozhodovacom procese EÚ, ktorý by sa mohol priamo alebo nepriamo týkať záujmov skupiny Agrofert; zdôrazňuje však, že vzhľadom na funkcie a právomoci predsedu vlády a členov jeho vlády sa zdá nepravdepodobné, že by takéto opatrenie mohlo primerane riešiť konflikt záujmov v praxi, ak by dotknuté osoby naďalej vykonávali svoje verejné funkcie, a že odstúpenie z verejnej služby preto predstavuje primeranejší prostriedok na úplné riešenie konfliktu záujmov;
10.

odsudzuje systematické porušovanie pracovných a ľudských práv zo strany kubánskeho štátu voči svojmu zdravotníckemu personálu vysielanému do zahraničia na lekárske misie, čo je v rozpore so základnými dohovormi MOP, ktoré Kuba ratifikovala; naliehavo vyzýva Kubu, aby účinne vykonávala a dodržiavala Americký dohovor o ľudských právach a dohovory MOP č. 29 a 105; vyzýva kubánsku vládu, aby zabezpečila právo Kubáncov opustiť svoju krajinu a vrátiť sa do nej, a to aj v prípade lekárov nasadených v rámci lekárskych misií v zahraničí, v súlade s medzinárodnými normami v oblasti ľudských práv; vyzýva kubánsku vládu, aby ratifikovala Medzinárodný pakt o hospodárskych, sociálnych a kultúrnych právach a zabezpečila práva na slobodu združovania vrátane registrácie organizácií a kolektívneho vyjednávania v súlade s normami MOP;
23.

vyzýva Komisiu, aby posúdila a zabezpečila, že národné plány obnovy a rozvoja venujú primeranú pozornosť opatreniam pre deti a mládež, najmä v krajinách, v ktorých sa zistili štrukturálne problémy v oblastiach, ako je predčasné ukončovanie školskej dochádzky, nezamestnanosť mladých, chudoba detí a vzdelávanie v ranom detstve; trvá na tom, že reformy a investície do mládeže, najmä tie, ktoré súvisia so zvyšovaním úrovne zručnosti, rekvalifikáciou, vzdelávaním, odbornou prípravou a duálnym vzdelávaním, digitálnymi zručnosťami, celoživotným vzdelávaním, aktívnymi politikami trhu práce, politikami na podporu prístupu a príležitostí pre deti a mládež a politikami na preklenutie generačnej priepasti, by okrem nákupu vybavenia mali podporovať aj rozvoj kompetencií a mali by sa zosúladiť so zárukou pre mladých ľudí a inými vnútroštátnymi opatreniami; zdôrazňuje, že reformy a investície v prospech detí by sa mali zosúladiť so zásadami záruky pre deti a zameriavať sa na právo na prístup ku kvalitným verejných službám, k bezplatnej zdravotnej starostlivosti, bezplatnému vzdelávaniu, bezplatnej starostlivosti o deti, dôstojnému bývaniu a primeranej výžive pre každé dieťa žijúce v chudobe, ako aj na súvisiace príležitosti;
3.

poukazuje na to, že na zaočkovanie 70 % svetovej populácie treba 11 miliárd dávok, pričom doposiaľ sa vyrobil len zlomok z tohto množstva; poukazuje na to, že prístup založený na prísľube poskytnutia nadbytočných dávok nie je postačujúci; pripomína, že nástroju COVAX chýba 190 miliónov dávok v dôsledku aktuálnej situácie súvisiacej s ochorením COVID-19 v Indii a v dohľadnej budúcnosti sa nepodarí splniť ciele nástroja v oblasti dodávok; konštatuje, že EÚ je významným prispievateľom do nástroja COVAX, pokiaľ ide o financovanie a spoločné využívanie vakcín, a to prostredníctvom samotného nástroja i bilaterálne; žiada však EÚ a jej partnerov, aby výrazne zvýšili finančné a nefinančné príspevky do nástroja COVAX; v tejto súvislosti víta prísľub niektorých výrobcov, že poskytnú 1,3 miliardy dávok vakcín za cenu výrobných nákladov alebo nízku cenu, ako aj prísľub Team Europe darovať do konca roku 100 miliónov dávok krajinám s nízkymi a strednými príjmami, pričom pripomína, že podľa odhadov dostanú členské štáty v roku 2021 najmenej 400 miliónov nadbytočných dávok vakcín; víta tiež poskytnutú podporu v oblasti dodávok vakcín a pomocného materiálu využitím mechanizmu Únie v oblasti civilnej ochrany; podčiarkuje potrebu uprednostniť zásobovanie nástroja COVAX; vyjadruje poľutovanie nad krokmi Spojeného kráľovstva a USA, pokiaľ ide o vytvorenie sekundárneho trhu na predaj prebytočných vakcín iným priemyselným krajinám;
4.

vyzýva Komisiu, aby do roku 2023 posúdila, či je potrebný návrh horizontálneho nariadenia, ktorým by sa zaviedli požiadavky na kybernetickú bezpečnosť aplikácií, softvéru, zabudovaného softvéru a operačných systémov a ktorý by vychádzal z acquis EÚ v oblasti požiadaviek na riadenie rizík; zdôrazňuje, že zastarané aplikácie, softvér, zabudovaný softvér a operačné systémy (t. j. na ktoré sa už neposkytujú pravidelné korekcie a bezpečnostné aktualizácie) tvoria nezanedbateľný podiel všetkých pripojených zariadení a predstavujú riziko z hľadiska kybernetickej bezpečnosti; vyzýva Komisiu, aby túto otázku začlenila do svojho návrhu; navrhuje, aby návrh obsahoval povinnosť výrobcov vopred informovať o minimálnom období, počas ktorého budú poskytovať bezpečnostné opravy a aktualizácie, aby sa kupujúci mohli fundovane rozhodnúť; domnieva sa, že výrobcovia musia byť súčasťou programu koordinovaného zverejňovania informácií o zraniteľnosti uvedeného v návrhu smernice NIS 2;
5.

zdôrazňuje, že takéto vyšetrovanie by sa malo zamerať na možnú úlohu Ruska pri teroristických činoch, ktorých sa dopúšťa bieloruský režim; zdôrazňuje, že ak to tak bolo, každý ruský občan priamo alebo nepriamo zapojený do operácie by mal byť potrestaný podľa globálneho sankčného režimu EÚ pre ľudské práva (Magnitského akt EÚ); zdôrazňuje význam prínosu EÚ k vyšetrovaniu, a to aj zapojením orgánov EÚ ako Europol, Eurojust alebo Európska prokuratúra do práce spoločných vyšetrovacích tímov a operácií;
—

so zreteľom na stanovisko Poradného výboru pre rovnosť príležitostí pre ženy a mužov z 19. decembra 2018 s názvom The future of gender equality strategy after 2019: the battles that we win never stay won (Budúcnosť stratégie pre rodovú rovnosť po roku 2019: žiadne víťazstvo v boji netrvá večne) (27),
—

so zreteľom na štúdiu výskumnej služby Európskeho parlamentu (EPRS) z novembra 2020 s názvom End the Cage Age: Looking for Alternatives (Skoncujme s klietkovým chovom: hľadanie alternatív),
12.

vyjadruje poľutovanie nad tým, že Komisia nereagovala do 1. júna 2021 na požiadavky Európskeho parlamentu a v najzjavnejších prípadoch porušenia zásad právneho štátu v EÚ neaktivovala postup stanovený v nariadení o podmienenosti právnym štátom; poveruje svojho predsedu, aby vyzval Komisiu, aby si najneskôr do dvoch týždňov odo dňa prijatia tohto uznesenia splnila na základe článku 265 ZFEÚ povinnosti vyplývajúce z tohto nariadenia; konštatuje, že Európsky parlament musí na to, aby bol pripravený, okamžite začať potrebné prípravy na prípadné súdne konania proti Komisii podľa článku 265 ZFEÚ;
B.

keďže súčasná kríza vyvolala bezprecedentné diplomatické napätie medzi Marokom na jednej strane a Španielskom a EÚ na strane druhej; keďže tento neospravedlniteľný incident je v rozpore s dlhodobou spoluprácou a vzťahom založeným na dôvere medzi oboma stranami, najmä v oblasti migrácie, a to bez ohľadu na to, čo bolo účelom situácie vzniknutej v Ceute; keďže vzťahy medzi krajinami treba chrániť a obnoviť na úroveň, na ktorej boli pred krízou, a to na základe dobrých susedských vzťahov a mali by slúžiť na dosiahnutie vzájomne prospešného pokroku vykonávaním nového, nedávno uverejneného programu EÚ pre Stredozemie v kontexte obnoveného partnerstva s južným susedstvom, v ktorom sa Maroko vyzýva, aby posilnilo svoje partnerstvo s EÚ v rôznych oblastiach;
B.

keďže 14. apríla 2021 minister zahraničných vecí USA Anthony Blinken oznámil úplné jednostranné stiahnutie jednotiek USA do 11. septembra 2021; keďže spojenci NATO sa riadia zásadou spoločného postupu („in together, out together“) a stiahnu sa súčasne;
2.

žiada, aby bolo súčasné hlavné financovanie siete Euranet Plus obnovené formou prechodnej dohody o grante najmenej na dva roky s cieľom umožniť jej, aby vypracovala dlhodobý strategický plán na ďalší rozvoj siete do konca roku 2027 v snahe zvýšiť počet svojich členov a rozšíriť geografické a jazykové pokrytie, pripraviť sa na prechod na digitálne technológie a investovať do ďalších zlepšení svojich produktov a služieb; žiada, aby Generálne riaditeľstvo Komisie pre komunikačné siete, obsah a technológie (GR CONNECT) a Generálne riaditeľstvo Komisie pre rozpočet (GR BUDG) vytvorili medziinštitucionálnu pracovnú skupinu so sieťou Euranet Plus a výborom CULT s cieľom nájsť vhodné technické riešenia na vykonávanie viacročného operačného rámca; zdôrazňuje, že takéto prechodné opatrenia umožnia tejto organizácii pripraviť sa na súťažný viacročný proces, ktorý by sa mohol začať v roku 2024; zdôrazňuje, že tento prístup prinesie najväčšiu pridanú hodnotu z hľadiska udržateľnosti, efektívnosti a riadneho využívania verejných prostriedkov EÚ na rozdiel od krátkodobých postupov, ktoré nielenže nútia prijímateľov, aby žili formou „z ruky do úst“, ale sú aj nákladnejšie z administratívneho hľadiska;
53.

odporúča v prípade potreby reformu systémov vzdelávania a odbornej prípravy v členských štátoch okrem iného rozvojom sústav vzdelávania pre povolania, ktoré sa dajú zlúčiť s prácou na diaľku, v kombinácii s politikami na zabránenie trvalému úniku mozgov z vysielajúcich regiónov; trvá na využívaní miestnych a regionálnych výhod, ako aj na rozvoji miestnych hospodárskych a sociálnych zariadení a špecificky prispôsobených riešení, a to nielen s cieľom zabrániť úniku mozgov, ale aj zvrátiť tento jav; zastáva názor, že odborné vzdelávanie a príprava vrátane mobility pracovnej sily môžu predstavovať účinný spôsob, ako si vymieňať zručnosti a odborné skúsenosti, zväčšiť súbor zručností pracovníkov a zvýšiť ich odolnosť voči rýchlej dynamike trhu práce, a tým prispievať k predchádzaniu úniku mozgov; nabáda regionálne a miestne samosprávy, aby uľahčili prístup k duálnemu vzdelávaniu s cieľom zlepšiť prechod do zamestnania po ukončení vzdelávania; okrem toho sa domnieva, že treba podporovať celoeurópske „diasporálne stratégie“ zamerané na podporu procesov návratu pre tých, ktorí odišli do atraktívnejšieho regiónu, so zameraním na študentov vysokoškolského vzdelávania v odboroch poľnohospodárstvo a vidiecka ekonomika, ktorí by mali byť motivovaní k návratu do svojho regiónu po ukončení štúdia s cieľom prispieť k ekonomickej životaschopnosti ich príslušných vysielajúcich regiónov;
BJ.

keďže podľa prieskumu Eurobarometra z roku 2012 bolo 60 % ľudí v EÚ proti zvýšeniu zákonného veku odchodu do dôchodku, zatiaľ čo 61 % sa domnievalo, že každý by mal mať možnosť pokračovať v práci aj po dosiahnutí zákonom stanoveného veku odchodu do dôchodku; keďže takmer polovica pracovníkov vo veku 50 a viac rokov by v závislosti od svojich finančných potrieb uprednostnila kratšiu pracovnú dobu, pričom značná časť dôchodcov by rada pracovala aspoň niekoľko hodín týždenne (40); keďže práca nad rámec veku odchodu do dôchodku je spojená s politikami na pracovisku, ktoré podporujú zamestnateľnosť a zotrvávanie pracovníkov v zamestnaní dlhšie, ak si to želajú; keďže miera prijímania starších osôb, ktoré nie sú zamestnané, je však mimoriadne nízka, a keďže starší pracovníci sú vystavení vysokému riziku, že sa stanú dlhodobo nezamestnanými; keďže miera chudoby a sociálneho vylúčenia osôb vo veku 55 až 64 rokov je vyššia než priemer EÚ pre všetky vekové skupiny; keďže 56 % ľudí v EÚ sa obáva, že ich príjem v starobe nebude dostatočný (41); keďže pravdepodobnosť nájdenia nového pracovného miesta sa znižuje s vekom, sčasti na základe štrukturálnych prekážok vrátane diskriminácie na základe veku (42); keďže z údajov vyplýva, že ľudia, ktorí odišli do dôchodku, ale naďalej pracujú z vlastného rozhodnutia, majú v priemere vyššiu mieru spokojnosti so životom ako ľudia, ktorí odišli do plného dôchodku (43); keďže pocit, že má život zmysel, vo všeobecnosti klesá po dovŕšení 50 rokov, ale stále je oveľa silnejší v prípade jednotlivcov, ktorí po odchode do dôchodku naďalej pracujú alebo sa podieľajú na starostlivosti o deti alebo dlhodobej starostlivosti (44); keďže boj proti nezamestnanosti starších pracovníkov v EÚ je naďalej veľmi dôležitý;
—

so zreteľom na správu o projektoch podporovaných EIB mimo EÚ v roku 2019 s názvom Global reach: the impact of the EIB beyond the European Union („Globálny dosah: vplyv EIB za hranicami Európskej únie“), ktorá bola uverejnená 10. decembra 2020,
A.

keďže švédsko-iránsky štátny príslušník Dr. Ahmadreza Džalálí, ktorý sa špecializuje na urgentnú medicínu a je vedeckým pracovníkom na belgickej univerzite Universiteit Brussel a na talianskej univerzite Università del Piemonte Orientale, bol 24. apríla 2016 zatknutý iránskymi bezpečnostnými silami; keďže v októbri 2017 bol po mimoriadne nespravodlivom súdnom konaní na základe priznania vynúteného mučením odsúdený na trest smrti, a to na základe falošných obvinení zo špionáže; keďže Najvyšší súd Iránu tento trest potvrdil 17. júna 2018; keďže v liste, ktorý napísal vo väznici Evin v Teheráne, uviedol, že bol uväznený počas cesty do Iránu za to, že odmietol špionáž proti európskym inštitúciám; keďže úrad prokuratúry ho 24. novembra 2020 informoval o blížiacej sa poprave a potom bol premiestnený do samoväzby na viac ako 100 dní do apríla 2021 a následne do jedného zo všeobecných väzenských krídel; keďže mu boli odopreté návštevy a telefonické hovory so svojou rodinou vo Švédsku; keďže jeho trest smrti nebol zmiernený ani od jeho presunutia do všeobecného väzenského krídla; keďže počas posledných sedem mesiacov mal len občasný prístup k svojmu právnikovi, pričom predtým túto možnosť nemal;
8.

naliehavo vyzýva Radu, aby pozastavila všetok vývoz z EÚ do Saudskej Arábie, pokiaľ ide o technológie hromadného sledovania a iné položky s dvojakým použitím, ktoré možno využiť na napomáhanie vnútorných represií a umlčanie občianskej spoločnosti; zdôrazňuje osobitnú zodpovednosť spoločností v oblasti bezpečnosti IT, ako aj národných spravodajských služieb pôsobiacich v EÚ a ich morálnu a právnu povinnosť zabrániť tomu, aby sa dostali do situácie, keď ich súčasný alebo bývalý personál pomáha Saudskej Arábii pri utláčaní jej vlastného obyvateľstva tým, že nepriamo alebo priamo pracuje pre saudskoarabské orgány na účel potláčania vnútornej opozície a slobody prejavu;
A.

keďže situácia v oblasti ľudských práv a demokracie v Nikarague sa ďalej výrazne zhoršuje v dôsledku násilného potlačenia občianskych protestov v apríli 2018; keďže odvtedy bolo z politických dôvodov zbavených slobody najmenej 130 osôb, pričom odporcovia vlády a ich rodiny čelia neustálej hrozbe obťažovania políciou a stúpencami vlády, a to osobne aj online; keďže svojvoľné zadržiavanie sa od protestov v roku 2018 čoraz viac využíva ako nástroj na trestanie aktivistov a disidentov; keďže aktivisti sú osobitne ohrození násilím vrátane sexuálneho a rodovo motivovaného násilia; keďže so zadržanými osobami sa vo väzení zaobchádza zle, je im odopieraná zdravotná starostlivosť a prístup k právnikom a sú napádaní a vystavovaní sexuálnym útokom, pričom osoby protestujúce proti vláde sú umiestňované do ciel s maximálnym stupňom stráženia, kde čelia zvýšenému sledovaniu, prehliadkam a izolácii; keďže existujú osobitné obavy v súvislosti so situáciou žien a starších dospelých osôb, ktoré sú pozbavené slobody;
1.

zdôrazňuje, že sa treba zamyslieť nad tým, ako by sa mohla zlepšiť účinnosť Únie pri zapájaní občanov v súlade so základnými zásadami Únie týkajúcimi sa zastupiteľskej demokracie; domnieva sa, že občania by mali mať v rozhodovacom procese EÚ väčší vplyv, aby Únia lepšie zohľadňovala názory občanov a bola odolnejšia, demokratickejšia a účinnejšia; v tejto súvislosti sa domnieva, že zmenu zmluvy nemožno vylúčiť, aj keď by sama osebe nemala byť cieľom, a že Konferencia o budúcnosti Európy by mala byť príležitosťou na nadviazanie konštruktívneho dialógu s občanmi o týchto kľúčových témach;
11.

pripomína, že služby v oblasti sexuálneho a reprodukčného zdravia a práv by mali zohľadňovať rodové hľadisko, mali by byť založené na právach, byť prijateľné pre dospievajúcich a mladých ľudí a mali by byť prístupné všetkým mladistvým a ženám bez ohľadu na vek alebo rodinný stav, a to aj počas konfliktov a katastrof; domnieva sa okrem toho, že tieto služby by mali rešpektovať súkromie a dôvernosť a mali by byť oslobodené od požiadaviek na udelenie súdneho, manželského, rodičovského alebo opatrovníckeho súhlasu;
—

so zreteľom na publikáciu OBSE z 26. októbra 2020 s názvom Two Schools under One Roof: The Most Visible Example of Discrimination in Education in Bosnia and Herzegovina (Dve školy pod jednou strechou: najviditeľnejší príklad diskriminácie vo vzdelávaní v Bosne a Hercegovine),
62.

zdôrazňuje, že investície do opatrení obnovy musia byť zodpovedné, v súlade s Dobrovoľnými usmerneniami CFS pre zodpovednú správu držby pôdy, rybolovu a lesov v kontexte národnej potravinovej bezpečnosti a so Zásadami CFS týkajúcimi sa zodpovedného investovania do poľnohospodárstva a potravinových systémov, s cieľom zmierniť zmenu klímy a posilniť odolnosť zraniteľných skupín obyvateľstva;
21.

zdôrazňuje, že posúdenia vplyvu ex ante sú spolu s konzultáciami so zainteresovanými stranami dôležitými nástrojmi na dosiahnutie informovaných rozhodnutí a kľúčovým nástrojom na zabezpečenie dodržiavania subsidiarity a proporcionality a na podporu zodpovednosti a efektívnosti; zdôrazňuje potrebu presadzovať a podporovať pravidelný dialóg a riadne a transparentné konzultácie so všetkými príslušnými zainteresovanými stranami; víta používanie nástrojov na lepšiu tvorbu práva a spoluprácu s rôznymi príslušnými odborníkmi na úrovni EÚ pri vypracúvaní posúdení vplyvu; zdôrazňuje, že tieto nástroje treba zjednodušiť a zabezpečiť, aby boli pre zainteresované strany zrozumiteľnejšie a ľahšie sa používali; zdôrazňuje, že je naliehavo potrebné zlepšiť posúdenia vplyvu vo všeobecnosti, pokiaľ ide o subsidiaritu a proporcionalitu; zdôrazňuje, súčasťou všetkých posúdení vplyvu, hodnotenia a kontroly vhodnosti by mala byť analýza subsidiarity a proporcionality; víta používanie nástrojov, ako je Program regulačnej vhodnosti a efektívnosti (REFIT) a výbor pre kontrolu regulácie, ktoré sa od roku 2017 snažili identifikovať príležitosti na zjednodušenie a zníženie zbytočných nákladov predtým, ako Komisia navrhne revíziu akéhokoľvek existujúceho právneho predpisu; ďalej víta začlenenie iniciatív, ktoré sú výsledkom tejto práce, do ročných pracovných programov Komisie, ktoré sa majú monitorovať v hodnotiacej tabuľke programu REFIT; v tejto súvislosti konštatuje, že pracovný program Komisie na rok 2020 zahŕňa 44 iniciatív v rámci programu REFIT; zdôrazňuje, že takéto procesy by mali integrovaným a vyváženým spôsobom zohľadňovať hospodárske, environmentálne a sociálne vplyvy a využívať kvalitatívne aj kvantitatívne analýzy, ako aj riešiť náklady v dôsledku chýbajúcej harmonizácie na úrovni EÚ; poukazuje na to, že nástroje kontroly možno ďalej podporiť a posilniť prostredníctvom iných nástrojov, ako je platforma Fit for Future (F4F) alebo iné podobné špecializované platformy; domnieva sa, že platforma REFIT by sa mala rozšíriť, aby sa jej zameranie na regulačnú záťaž rozšírilo aj na otázky subsidiarity a proporcionality; pripomína, že súčasťou tvorby právnych predpisov, ktoré sú vhodné pre budúcnosť, je okrem iného zabezpečenie ich hospodárskej, sociálnej a environmentálnej udržateľnosti; víta skutočnosť, že tieto dve zásady sú súčasťou preskúmania kvality, ktoré vykonáva výbor pre kontrolu regulácie; zdôrazňuje však, že nezávislosť výboru by sa mohla ešte zlepšiť;
58.

vyzýva Komisiu, aby do svojho posúdenia, ktoré tvorí základ mechanizmu na ochranu rozpočtu pred porušením zásad právneho štátu, ako aj do akéhokoľvek iného príslušného posúdenia na účely existujúcich a budúcich rozpočtových nástrojov zahrnula zistenia z výročnej správy; opakuje svoju výzvu Komisii, aby do svojej výročnej správy o právnom štáte zahrnula osobitný oddiel s analýzou prípadov, keď by porušenia zásad právneho štátu v konkrétnom členskom štáte mohli dostatočne priamym spôsobom ovplyvniť správne finančné riadenie rozpočtu Únie alebo v ktorých existuje takéto vážne riziko, ktorý by neskôr mohol slúžiť na aktiváciu mechanizmu podmienenosti; naliehavo vyzýva Komisiu, aby posilnila synergie medzi svojimi výročnými správami o právnom štáte a nariadením o podmienenosti právnym štátom a používala ich ako osobitné, ale navzájom sa dopĺňajúce nástroje;
A.

keďže Čierne more je polouzavreté more, ktoré je spojené s oceánom len prostredníctvom Stredozemného mora cez Marmarské more a Egejské more a obklopuje ho šesť krajín (Bulharsko, Rumunsko, Turecko, Gruzínsko, Ukrajina, Rusko), z ktorých sú len dve členským štátom EÚ (Bulharsko a Rumunsko);
—

so zreteľom na správu Protimonopolného podvýboru Súdneho výboru Snemovne reprezentantov USA zo 6. októbra 2020 s názvom Investigation of Competition in the Digital Marketplace: Majority Staff Report and Recommendations (Prešetrovanie hospodárskej súťaže na digitálnom trhu: väčšinová správa a odporúčania) (6),
6.

žiada, aby sa každoročne uskutočňovali dialógy o ľudských právach zamerané na výsledky, ktoré sa budú pravidelne vyhodnocovať, a všeobecnejšie požaduje spoľahlivé referenčné porovnávanie pokroku dosiahnutého v dvojstranných dialógoch s cieľom zabezpečiť, aby tieto výmeny priniesli skutočne pozitívne výsledky pre ľudské práva a obhajcov ľudských práv v Číne; žiada, aby sa o výsledkoch týkajúcich sa referenčných hodnôt a pokroku, stagnácie alebo zhoršenia stavu diskutovalo transparentným spôsobom; žiada, aby sa na najvyššej politickej úrovni, a to na samitoch EÚ – Čína, ako aj na úrovni členských štátov pravidelne nastoľovala otázka ľudských práv; okrem toho požaduje tieňový dialóg o ľudských právach, do ktorého by sa zapojili diplomati EÚ a členských štátov, čínska diaspóra, mimovládne organizácie, akademická obec a právnici, ktorého cieľom je lepšie pochopenie čínskeho systému a vypracovanie lepších stratégií na ovplyvnenie pokroku v oblasti ľudských práv v Číne; zdôrazňuje, že tieto dialógy o ľudských právach musia okrem iného zahŕňať tieto otázky: slobodu médií a slobodu tlače, práva menšín, a to aj v regiónoch Sin-ťiang, Vnútorné Mongolsko a Tibet, a slobodný prístup diplomatov a novinárov do týchto regiónov, situáciu Hongkongu, slobodu prejavu, pracovné práva, právo zhromažďovania, slobodu náboženského vyznania alebo viery a stav právneho štátu v Číne vo všeobecnosti; víta vymenovanie nového osobitného vyslanca EÚ pre podporu slobody náboženstva alebo viery mimo EÚ a žiada, aby bol nový osobitný vyslanec EÚ aktívne zapojený do podpory situácie všetkých náboženských skupín a subjektov vrátane moslimov, kresťanov a budhistov, ktorí v kontinentálnej Číne a Hongkongu čelia prenasledovaniu; žiada príslušné inštitúcie EÚ, aby tieto dialógy o ľudských právach využili na riešenie jednotlivých prípadov; je naďalej hlboko znepokojený pokračujúcim zadržiavaním švédskeho občana a vydavateľa Kuej Min-chaja; naliehavo žiada, aby EÚ a členské štáty zasiahli na najvyššej úrovni s cieľom zabezpečiť okamžité a bezpodmienečné prepustenie všetkých politických väzňov; vyjadruje znepokojenie nad systémovým porušovaním ľudských práv v Číne a odsudzuje všetky prípady svojvoľného zatýkania a potláčania voľného toku informácií a slobody prejavu;